Տանջանք (կտավ)

Տանջանք ( կամ ), Օգոստոս Ֆրիդրիխ Շենկի յուղաներկ կտավը, որը նկարվել է 1878 թվականին։ Այն պատկերում է ուժասպառ մայր ոչխարին, որը կանգնած է իր գառան դիակի վրա՝ շրջապատված մարդասպան ագռավների ոհմակով։

Այն Շենկի ամենահայտնի նկարն է և պահվում է Ավստրալիայի Մելբուռն քաղաքի Վիկտորիայի ազգային պատկերասրահում 1880 թվականից։ Կտավը պատկերասրահի կողմից ձեռք է բերվել վաղ՝ հիմնադրումից ընդամենը մի քանի տարի անց, և երկու անգամ՝ 1906 և 2011 թվականներին, ճանաչվել է պատկերասրահի 75,000 աշխատանքներից ամենահայտնին։

Նկարագրություն 
Նկարում պատկերված է խելագարված ոչխարը, որի դեմքին նկարիչը արտահայտել է վիշտ, նրա շունչը սառում է օդում։ Մայր ոչխարը կանգնած է իր գառան դիակի մոտ, որի բերանից սպիտակ ձյան վրա արյուն է հոսում։ Նրանք շրջապատված են սև ագռավների երամով, որոնք հավաքվել են մռայլ մոխրագույն ամպամած ձմեռային երկնքի տակ՝ սպասելով դիակը կրծելու հնարավորությանը։ Նկարի խլացված երանգները՝ սպիտակ, մոխրագույն, շագանակագույն և սև գրեթե միապաղաղ երանգները, արտացոլում են նրա հուսահատությունը։ Նկարի չափն է 151,0 սմ × 251,2 սմ (59,4 դյույմ × 98,9 դյույմ) և ներքևի ձախ անկյունում ստորագրված «Շենկ»։

Վիկտորիայի ազգային պատկերասրահի ավագ համադրող Թեդ Գոթն առաջարկել է, որ աշխատանքը կարող է ներշնչված լինել 1872 թվականին «Մարդու և կենդանիների մեջ հույզերի արտահայտումը» գրքից, որում Չարլզ Դարվինը պնդել է, որ հույզերը կենսաբանական ծագում ունեն, և որ կենդանիները զգում են մարդու նման հույզեր։ Նա նաև առաջարկել է, որ կենդանիները կարող են զգալ այնպիսի հույզեր, որոնք նման են մարդկանց։ Այն նաև մեկնաբանվել է որպես հասարակության դաժանության մեկնաբանություն, որը ներկայացվել է ագռավների ամբոխի կողմից։

Պատմություն 
Շենկը ծնվել է Հոլշտեյնի Գլյուկշտադտում, այժմ Գերմանիայում, բայց այն ժամանակ Դանիայում, և իր կյանքի մեծ մասն ապրել և աշխատել է Ֆրանսիայում։ Կտավը ցուցադրվել է Փարիզում 1878 թվականին ֆրանսիական «Անգուազներ» անվանումով, այնուհետև հաջորդ տարի Լոնդոնում։ Այն փորագրել է Շառլ Մորասը (Ֆրանսիա) 1878 թվականին ֆրանսիական լ'Արտ (Ֆրանսիա) պարբերականի համար և Տիբուրս դե մերը (Ֆրանսիա) 1879 թվականին։ Նկարը գնվել է Լոնդոնի Agnew's արվեստի դիլերի կողմից, այնուհետև վաճառվել Վիկտորիայի ազգային պատկերասրահին։ Նա Ավստրալիա է ժամանել 1880 թվականին։ Կտավի հսկա շրջանակը պահպանվել է։։

Ծանոթագրություններ 

1878 նկարներ
Ամառային երիտասարդական վիքիճամբարի հոդվածներ
Վիկտորիայի ազգային պատկերասրահի նկարներ